Ketevana Arahamija-Granta

Ketevana Arahamija-Granta (, ; dzimusi kā Arahamija  Očamčirā) ir Gruzijas starptautiskā lielmeistare šahā (1987), kas šaha turnīros kopš 2008. gada pārstāv Skotiju.

 Biogrāfija 
1986. gadā uzvarējusi Pasaules junioru šaha čempionātā U20 vecuma grupā. 1980. gadu otrajā pusē sekmīgi piedalījusies PSRS sieviešu šaha čempionātos: 1984. gadā dalījusi 3.-5. vietu, 1986. gadā dalījusi 2.-3. vietu, 1987. gadā bijusi 3. vietā, bet 1990. gadā kļuvusi par čempionāta uzvarētāju. Četras reizes uzvarējusi Gruzijas sieviešu šaha čempionātos (1983, 1984, 1986, 1990).

Regulāri piedalījusies Pasaules šaha čempiones izcīņas ciklos. 1987. gadā Tuzlā starpzonu turnīrā ieņēmusi 2. vietu aiz Nanas Joseliani un iekļuvusi pretendentu turnīrā. 1988. gadā pretendentu turnīrā Chaltubo (tagad Gruzija) nospēlējusi neveiksmīgi un palikusi pēdējā vietā.1988 Chaltubo Candidates Tournament Nākamajos starpzonu turnīros (1990, 1991) nav iekļuvusi pretendentu skaitā.1990 Azov Interzonal Tournament 1993. gadā Džakartā uzvarējusi starpzonu turnīrā,1993 Jakarta Interzonal Tournament taču 1994. gadā Tilburgā pretendentu turnīrā atkal palikusi pēdējā vietā.1994 Tilburg Candidates Tournament 1995. gadā Kišiņevā atkārtoti uzvarējusi starpzonu turnīrā un kvalificējusies pretendentu turnīram. 1997. gadā Groningenā pretendentu turnīrā palikusi 7. vietā. Vairākas reizes piedalījusies arī Pasaules sieviešu šaha čempionātos pēc izslēgšanas sistēmas, kuros divas reizes (2001, 2012) izstājusies 1. kārtā,2001-02 FIDE Knockout Matches bet trīs reizes (2000, 2006, 2012) izstājusies 2. kārtā.2000 FIDE Knockout Matches2006 FIDE Knockout Matches2015 FIDE Knockout Matches 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Nino Baciašvili.Women’s World Championship 2018

1996. gadā apprecējusies ar Skotijas šahistu Džonatanu Grantu un pārcēlusies uz dzīvi Edinburgā. Drīzumā ģimenē piedzimusi meita Elena. Neraugoties uz faktisko dzīvesvietas maiņu Arahamija-Granta līdz 2008. gadam šaha turnīros pārstāvējusi Gruziju. 2001. gadā Varšavā izcīnījusi bronzas medaļu Eiropas sieviešu šaha individuālajā čempionātā.II Mistrzostwa Europy Kobiet, Warszawa 2001 Sekmīgi piedalījusies Lielbritānijas sieviešu šaha čempionātos, kuros četras reizes kļuvusi par uzvarētāju (2003, 2004, 2006, 2007).British Chess Champions 1904-present Divas reizes uzvarējusi arī Skotijas šaha čempionātā vīriešu konkurencē (2003, 2011). 2006. gadā Svonzi izcīnījusi sudraba medaļu Lielbritānijas vīriešu šaha čempionātā.British Chess Championships 2006 2009. gadā Sanktpēterburgā uzvarējusi šaha lielmeistaru turnīrā sievietēm Baltic Queens.Arakhamia-Grant wins Baltic Queens 2009

2021. gada novembrī Rīgā ierindojusies 41. vietā 2021. gada "FIDE Chess.com Grand Swiss" turnīrā sievietēm.2021 FIDE Chess.com Women's Grand Swiss 2023. gada novembrī Daglasā ierindojusies 45. vietā "FIDE Women's Grand Swiss" turnīrā sievietēm.023 FIDE Women's Grand Swiss

Pārstāvējusi PSRS, Gruzijas un Skotijas komandas lielākajos komandu šaha turnīros:
 Pasaules šaha olimpiādēs sievietēm, kurās piedalījusies 7 reizes (1990, 1994-1998, 2002, 2014-2016). Komandu vērtējumā izcīnījusi 2 zelta (1994, 1996), sudraba (1990) un bronzas (1998) medaļas, bet individuālajā vērtējumā izcīnījusi 3 zelta (1990 - divas, 1996) un 2 bronzas (1994, 1996) medaļas;OlimpBase :: Women's Chess Olympiads :: Ketevan Arakhamia-Grant
 Pasaules šaha olimpiādēs vīriešiem, kurās Skotijas komandas sastāvā piedalījusies 3 reizes (2008-2012);http://www.olimpbase.org/players/awg64aio.html OlimpBase :: Men's Chess Olympiads :: Ketevan Arakhamia-Grant]
 Eiropas komandu šaha čempionātos piedalījusies 5 reizes (1992-2001, 2005). Komandu vērtējumā izcīnījusi zelta (1997) un 2 sudraba (1992, 2005) medaļas;OlimpBase :: European Women's Team Chess Championship :: Ketevan Arakhamia-Grant
 Pasaules komandu šaha čempionātā vīriešiem piedalījusies 1997. gadā.OlimpBase :: World Men's Team Chess Championship :: Ketevan Arakhamia-Grant

Par panākumiem turnīros FIDE 1986. gadā Arahamijai-Grantai piešķīra starptautiskās meistares (WIM), 1987. gadā - starptautiskās lielmeistares (WGM) nosaukumu, 1993. gadā - starptautiskā meistara vīriešiem (IM) nosaukumu, bet 2009. gadā - starptautiskā lielmeistara vīriešiem (GM) nosaukumu.

 Atsauces 

 Ārējās saites 

Kategorija:1968. gadā dzimušie
Kategorija:Gruzijā dzimušie
Kategorija:Gruzijas šahisti
Kategorija:Lielbritānijas šahisti
Kategorija:PSRS šahisti